hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2018. november 13.
Ugrás a navigációhoz Ugrás a kereséshez
A makói Református nagyiskola (a köznyelvben gyakran csak Bagolyvár, Nagy Oskola vagy Öregiskola) a város legrégebbi emeletes iskolája; klasszicista stílusban épült 1820-ban.
Az építés körülményeit Szirbik Miklós krónikájából ismerjük, eszerint 1812-ben kezdődtek el a munkálatok, 1816-ban már használatba vették, majd 1820-ban készült el teljesen. Egy év múlva pedig a hozzá tartozó kőkerítés.
Az épület zömök megjelenésű, kéttraktusos, oldalfolyosóval ellátott. Megjelenése erőt, időtálló falai szilárdságot sugároznak.
Az 1+2+1 tengelyelrendezésű főhomlokzat 22 méter hosszú, puritán megjelenésű. Kevés díszítőelemei közül az egyik a 10 cm-re kiugró középrizalit. Szabályos tagolását a sarkokon párosával megjelenő lizénák biztosítják, amelyek a lábazat és a szemöldökpárkány által körülzárt faltükör földszinti ablakai. Keretezés nélküliek, az emeletiekről hiányzik az oldalkeret, viszont alul könyöklőpárkány díszíti őket, amelynek két vége konzolszerűen az osztópárkányon támaszkodik. A rizaliton a félköríves fülkébe rozetta, az épület két szárnyán a téglalap alakúba füzér került. A koronázópárkány alatt a rizalit hosszában kis konzolsor díszíti a falat.
Az udvari front látványosabb, a földszinten árkádsort, az emeleten gerendás nyílássort alakítottak ki. Ez utóbbit 1969-ben beüvegezték. Belső homlokzata becses architektúrájú, de az összképet rombolja a szakszerűség nélkül épült lépcsőház, ami takarja a front látványát. A lépcsőházról szóló közismert szájhagyomány szerint az építőmester elfelejtette azt elkészíteni, az összkép hiányát is az okozza, hogy csak később toldotta hozzá az épülethez. A keleti oldalhomlokzat emeleti folyosóárkádjára felvésték az építés dátumát.
A hódfarkú cseréppel fedett tető szerkezete kontyolt, a lépcsőház fölé hatszögű harangtorony készült, ezt 1945 után lebontották. Az épületnek egyetlen, nagyméretű kéménye van. A földszint boltozatos, az emelet gerendafödémes. A lépcsőház falépcsői ma is eredetiek, csak csúszásgátlóval látták el őket, és megújították a festésüket.
Felépítése után még 55 évig, 1875-ig a református népiskola működött benne. Utána 1880-ig református algimnáziumként funkcionált, majd a községi polgári fiúiskola kapott benne helyet. 1895-től református népiskola, 1923-tól református polgári fiúiskola volt. 1927 és 1944 között a Református Bethlen Internátus működött benne. Az új rendszerben államosították az iskolákat, ezért egyházi célokat szolgált, később a Pedagógus Szakszervezet székháza lett. Később a Kálvin Téri Általános Iskola része lett; az iskolaösszevonások eredményeképpen később a Belvárosi Általános Iskola és Művészetek iskolája, majd a Belvárosi Általános Iskola, Alapfokú Művészetoktatási Intézmény és Logopédiai Intézet hasznosította. 2007 szeptemberétől a Makói Általános Iskola Belvárosi tagintézményének része. Földszintjén étkező, emeletén az iskolai könyvtár működik.
Az épület falán emléktáblán örökítették meg három, a Nagy Oskolához kötődő személy nevét: Szirbik Miklósét, aki itt tanított; Tömörkény Istvánét, aki 1877–től 1880-ig az iskola növendéke volt; és Szegedi Kis Istvánét, aki – az emléktábla szövegével ellentétben – nem alapítója, csak látogatója volt az iskolának. Erdei Ferenc 1920–21-ben itt végezte a népiskola negyedik osztályát.
Tóth Ferenc dr.: Makói útikalauz. Makó: Magony-Dornbach. 2005. ISBN 963 86933 1 2
Csongrád megye építészeti emlékei. Szerk. Tóth Ferenc dr. Szeged: Csongrád Megyei Önkormányzat. 2000. ISBN 963 7193 28 6
Református nagyiskola - Vendégváró
Klasszicista stílusú épületek - Makó város honlapja
Bogárzói templom ·  Csanád vezér téri kápolna ·  Evangélikus templom ·  Görögkatolikus temetőkápolna ·  Görögkatolikus templom ·  Kálvária-kápolna ·  Református imaház ·  Református ótemplom ·  Ortodox zsinagóga ·  Újvárosi római katolikus templom ·  Újvárosi református templom ·  Szent Anna-kápolna ·  Szent István-kápolna ·  Szent István-plébániatemplom
Autóbusz-pályaudvar ·  Bagolyvár ·  Bérpalota ·  Bíróság ·  Búza utcai bölcsőde ·  Csendőrségi palota ·  Dózsa–Felletár-ház ·  DMKE internátus ·  Első polgári leányiskola ·  Erdei János Sportcsarnok ·  Erzsébet árvaház ·  Gazdasági ismétlőiskola ·  Gyógyfürdő - Hagymatikum ·  Hagymaház ·  József Attila Gimnázium ·  Juhász- (Bán-) ház ·  Kállai Éva Kollégium ·  Katolikus fiúiskola ·  Korona Szálló ·  Közhivatalok Háza ·  Lonovics-kúria ·  Pénzügyi palota ·  Polgári leányiskola ·  Postapalota ·  Pulitzer József Kollégium ·  Református polgári fiúiskola ·  Régi rendőrség ·  Régi városháza ·  Takarékpénztár ·  Városháza
Espersit-ház ·  József Attila Múzeum ·  Kútmúzeum ·  Panoptikum ·  Sportmúzeum ·  Szikszai-Szirbik-emlékház ·  Városház Galéria
1956-os emlékmű ·  Árvízi emlékmű  ·  Bartók Béla ·  Batka István ·  Csókási emlékhely ·  Dobsa Lajos ·  Erdei Ferenc (Erdei Ferenc tér) ·  Erdei Ferenc (Posta utca) ·  Erzsébet királyné ·  Fátyol Misi ·  Fekvő nő ·  Galamb József (Széchenyi tér) ·  Galamb József (szakképző iskola) ·  Hagymaszobor ·  Hollósy Kornélia ·  Hősi emlékmű ·  Igási emlékoszlop ·  Immaculata-szobor ·  II. János Pál ·  József Attila ·  Juhász Gyula ·  Kavicson ülő lány ·  Kossuth Lajos ·  Rákosi emlékoszlop ·  Második világháborús emlékmű ·  Megfáradt ember ·  Megriadt nő ·  Mementó-szobor ·  Múzsák kútja ·  Návay Lajos ·  Návay Tamás ·  Olimpiai emlékoszlop ·  Öcsi szobor ·  Páger Antal ·  Petőfi Sándor ·  Pulitzer József ·  Puttó-szobor ·  Ságvári Endre ·  Szabó György ·  Szentháromság-szobor ·  Szent Anna ·  Szent István ·  Szirbik Miklós ·  Támaszkodó női akt ·  Tóth Aladár
Emlékfák ·  Maros-ártér · Lombkoronasétány ·  Maros Kalandpark ·  Marosi gyógyiszap ·  Petőfi park
Botlatókövek ·  Domborművek ·  Emléktáblák
Csanád vezér tér ·  Makovecz tér ·  Posta utca ·  Széchenyi tér ·  Szent István tér
A lap eredeti címe: „https://hu.wikipedia.org/w/index.php?title=Bagolyvár_(Makó)&oldid=20639805”
Makó 19. századi építményei
Hivatkozás erre a változatra
Hogyan hivatkozz erre a lapra?
A lap utolsó módosítása: 2018. november 13., 10:25
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.